text: LANDSHUT – Skvelý debut! Hokejisti Slovenska vstúpili do tradičného novosezónneho turnaja Nemecký pohár víťazne, keď vo štvrtok zdolali futbalovo 1:0 výber Rakúska. V bránke nášho tímu zažiaril mladý gólman Rastislav Eliaš (20), ktorý zneškodnil 29 striel súpera. Ako jeho výkon hodnotí bývalý gólman národného výberu Rastislav Staňa (44) a dostane šancu v bránke aj v dnešnom druhom súboji proti domácemu Nemecku o 18.00 h.?
  Mladý talent pôsobí od roku 2023 vo Fínsku, tento rok už dostal šancu aj v najvyššej súťaži. V drese HIFK Helsinki odchytal 6 zápasov. „Aj vďaka týmto skúsenostiam som nebol až taký nervózny. Tempo bolo tiež podobné, takže tam nebol nejaký veľký rozdiel," vyjadril sa Eliaš, ktorého pri debute za národný tím po výhre nad Rakúskom 1:0 a zverenci Craiga Ramsayho tak rovnako ako vlani odštartovali úspešne hokejový vyhlásili za najlepšieho hráča Slovenska.
  „Je to neopísateľný pocit. Na tento deň naozaj len tak ľahko nezabudnem. Snažil som sa na zápas pripraviť tak, ako na každý iný aj napriek tomu, že to bol debut. Pripúšťam, že som cítil nejaký taký extra tlak, ale snažil som sa nepripúšťať si to. Ešte som mal k tomu aj shutout, tak naozaj to je neuveriteľné. Nečakal som to a o to som vďačnejší aj trénerom, že som dostal túto šancu.“
  Jeho výkon pre náš denník zhodnotil aj bývalý gólman NHL a reprezentácie Rastislav Staňa. „Je super, že dostal šancu vo Fínsku v najvyššej súťaži, čo mu určite prospelo k sebavedomiu aj teraz pri debute. Tak, ako predtým sa neboja tréneri dávať šancu mladým gólmanom, tak teraz ju dostal Eliaš a odchytal super zápas. Sú to pre neho veľké skúsenosti do ďalšej kariéry a iba mu to pomôže.“
  Na otázku či dostane podľa neho šancu chytať od kouča Ramsayho aj v dnešnom súboji proti domácemu Nemecku, odvetil: „Ťažko povedať, ako to majú tréneri nastavené, ale určite zamiešal karty. Uvidíme či bude chytať on, alebo dostane šancu iný gólman,“ dodal Staňa.